സമ്മാനദാനവും അനുമോദനവും വാഴൂര്: കോട്ടയം നെഹ്റു യുവകേന്ദ്രയും ഇലക്കാട് റിക്രിയേഷന് സെന്ററും സംയുക്തമായി ഡാവിഞ്ചി ഇന്റീരിയര് ഷോപ്പിന്റെ സഹകരണത്തോടെ ഓസോണ് ദിനാചരണത്തോടനുബന്ധിച്ച് നടത്തിയ ചിത്രരചനാ മത്സരത്തിന്റെ സമ്മാനദാനവും മികച്ച അങ്കണവാടി വര്ക്കര്ക്കുള്ള സംസ്ഥാന അവാര്ഡ് നേടിയ ഡി. സേതുലക്ഷ്മിക്ക് അനുമോദനവും നല്കി. ക്ലബ്ബ് സെക്രട്ടറി ആര്. ഗോപകുമാറിന്റെ അധ്യക്ഷതയില് വാഴൂര് പഞ്ചായത്ത് മെംബര് ഡി. സേതുലക്ഷ്മി സമ്മാനങ്ങള് വിതരണം ചെയ്തു. സംസ്ഥാന വനം വന്യജീവി ബോര്ഡ് അംഗം കെ. ബിനു ഡി. സേതുലക്ഷ്മിയെ പൊന്നാടയണിയിച്ച് ആദരിച്ചു. ചടങ്ങില് സുനില് വാഴൂര്, അജയന് തിരുവല്ല, ജിത്തു എം. മേഴ്സി ലിന്, ബബിത സുനില് തുടങ്ങിയവര് സംസാരിച്ചു.